**REJTVÉNY – NEM CSAK GYEREKEKNEK!**

Ha rájössz, milyen logika alapján kell összeolvasni a betűket, ismerős mondatot kapsz. Melyik szertartásunkban énekeljük ezt a mondatot?

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Z | O | L | A | D | S | N | T | N | F | S | Z | É |
| A | D | Ö | Z | Á | Á | I | A | É | Ü | E | Í | L |
| G | J | F | É | M | G | M | T | J | S | T | N | E |
| I | É | K | N | I | O | M | Ö | M | T | A | E | D |

Ha helyesen sorrendbe rakod a szavak betűit, egy ismerős szertartás nevét kapod! Mikor végezzük?

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |

1.HEEKYL 2. LGCAILS 3. ŐRONKLESCA 4. ZZSSIDOK 5. ORFSZOPRA 6. EEEINTMBSK 7. ZSDÁLAN 8. KKÁTON 9. ÁÁZODSSZNTELZ 10. RÁTLO 11. TIANANOF 12. KGSTNSZEÉE 13. IANÉTKE

 *(A beírandó szavak: antifona, csillag, diszkosz, ekténia, előcsarnok, kehely, kisbemenet, konták, lándzsa, oltár, proszfora, szentáldozás, szentségek.)*

**\* \* \***

*Görögkatolikus Parókia, 4400 Nyíregyháza, Legyező u. 3.*

[*www.kertvarosigorogok.hu*](http://www.kertvarosigorogok.hu)

*Tel. 42/341-257;* ***30/415-50-92****; E-mail:* *obbagyl@upcmail.hu*

Felelős kiadó: Dr. Obbágy László parókus

A KERTVÁROSI GÖRÖGKATOLIKUS

 EGYHÁZKÖZSÉG ÉRTESÍTŐJE

**LEGYEZŐ**

2012. FEBRUÁR

**Kézben**

Február 2-i ünnepünkön, Gyertyaszentelő Boldogasszony napján, a Találkozás eseményében egy remegő, öreg kézben látjuk a Gyermeket. Simeon tartja Jézust. Mindeközben liturgiánkban mégis azt énekeljük: *„Nem az aggastyán tart engem, hanem én tartom az öreget…”* A látszólagos ellentmondás a hitben nemcsak feloldódik, de személyes imádságunkká is lesz. A *kéz* kapcsán jutott eszembe egy régebbi kör-ímélben kapott gondolatsor, amelynek végkicsengése ugyanerre a bizalommal teljes imádságra vezet:

A kosárlabda a kezemben kb. 19 dollárt ér, Michael Jordan-éban viszont 33 milliót. Ez attól függ, kinek a kezében van.

A baseball-labda a kezemben kb. 6 dollárt ér, Mark McGuire kezében viszont 19 milliót. Ez attól függ, kinek a kezében van.

A teniszütő haszontalan az én kezemben, viszont Venus Williams kezében bajnoki győzelmet hoz. Ez attól függ, kinek a kezében van.

Egy bot a kezemben távol tart egy vadállatot, Mózes kezében viszont szétválasztja a hatalmas tengert. Ez attól függ, kinek a kezében van.

Egy csúzli a kezemben csak gyermekjáték, Dávid kezében viszont óriást győz le. Ez attól függ, kinek a kezében van.

Két hal és öt kenyér a kezemben csupán két halas szendvics, Isten kezében viszont ezreket táplál. Ez attól függ, kinek a kezében van.

Kezemben szögekkel csak madáretetőt építhetek, de Jézus kezeiben egész világot megváltóak a szögek. Mint tudjuk, ez attól függ, kinek a kezében vannak.

***Helyezd hát aggodalmaidat, félelmeidet, reményeidet, családodat, kapcsolataidat Isten kezébe, hiszen... ..attól függ, kinek a kezében van.***

**AKTUÁLIS HÍREINK**

**Vízkereszt ünnepkörében** szokásos szentelményeink körébe tartozik a **házszentelés**. Idén nyolcvankét család kérte hajléka megszentelését. Köszönet a meghívásokért, az egymásnak ajándékozott időért, az örömteli találkozásokért, a bizalomért.

A **felnőtt katekézis** e havi találkozási alkalmai: ***február 8. 22.*** A nagyböjtben az Előszenteltek Liturgiája után kezdjük az összejöveteleket.

Egyházunkban az elhunytjainkról történő imádságos megemlékezések keretét a **Halottak Szombatja**inak évi öt alkalma jelenti. Ezek az alkalmak 2012-ben: febr. 11. márc. 3. 10. 17. máj. 26. Feliratkozás a név szerinti megemlékezésre a templom előtérben található jegyzéken.

Ökumenikus találkozásaink folytatásképp **február 29-én**, szerdán részt vesz az **Előszenteltek Liturgiájá**n és igét hirdet templomunkban ***Laborczi Géza*** evangélikus parókus.

**KEZDŐDIK A NAGYBÖJT!**

Egyházunk már hetekkel a nagyböjt megkezdése előtt elkezdi alakítgatni a szívünket. Először elénk állítja a Jézussal való találkozás során új életre ébredő *Zakeus*t, aztán átgondoltatja velünk *a képmutató farizeus és az alázattal imádkozó vámos* történetét. Utána magunkra ismertet a *tékozló fiú* példázatának mindkét ifjú szereplőjében, majd pedig az *utolsó ítélet* megrendítő mondataival életünk értékrendjének és ezen értékrend szerinti vezetésének, azaz a mindennapi szeretet megélésének felelősségére figyelmeztet bennünket. A nagyböjt kezdete előtti napon pedig a *helyes böjt*ről kapunk tanítást; a böjtről, amely nem fogyókúra, nem is öncélú aszkézis, hanem csöndes növekedés az istenismeretben és a szeretetben.

A nagyböjt szertartási rendjének szívet-lelket emelő szépsége egészen rendkívüli lehetőség a hitüket a görögkatolikus egyházban megélő hívek számára. Aki rendszeresen részt vesz a szerdai és pénteki Előszenteltek Liturgiáján; aki bekapcsolódik Krétai Szent András bűnbánati kánonjába; aki az ajándékként felfogott liturgikus keretekben éli végig a nagyhetet; vagyis aki egyházunk „ütemterve” szerint igyekszik készülni az ünnepek ünnepére, annak folyamatosan tisztul a szíve, a gondolkodása; annak egyre gazdagabb lesz a hittapasztalata, és minden nagyböjttel, nagyhéttel, húsvéttal kicsit többet él meg az Istent kereső és Istenre találó élet elmondhatatlan boldogságából.

Erre hív az egyház, Testvérem, a böjti idő kezdetén. A nagyböjti utazás fapados, de a cél az utat is boldogságossá teszi.

Az útitársaság: szentek s bűnösök. Fenntartott helyed van. Ne habozz.

**NAGYBÖJTÜNK RENDJE**

A nagyböjt egyházunk rendjében idén febr. 20-án kezdődik. Ez a nap, valamint a nagypéntek (ápr. 6.) **szigorú böjti nap**, amikor a hal kivételével minden állati eredetű tápláléktól (a tejtermékektől is) tartózkodnunk kell. A szigorú böjt megtartása a 21-60 év közöttieket kötelezi, azokat, akik egészségesek és saját háztartásukban étkeznek. Ajánlatos azonban e korhatár alatt és felett mindazoknak, akiknek egészségi állapota ezt az önmegtagadást elbírja. Felmentéssel élhetnek e kötelezettség alól a betegek, a nehéz testi munkát végzők, a hosszú úton lévők, ill. akiknek nincs más étkezési lehetőségük.

**Egyszerű böjti** – vagyis hústalan – **nap** van a nagyböjt minden szerdáján és péntekén. Ezt az előírást már 7 éves kortól meg kell tartanunk, de felmentéssel élhetnek mindazok, akik ezt a szigorú böjt alól is megkapják. Aki nem szereti a húst vagy e kötelezettségének eleget tenni nem tud, a bűnbánati nap lehetőségei közül választva fejezheti ki sorsközösségét Krisztussal.

A gyakorlatban a **bűnbánati napok**at – a böjti időszak többi napját – sokszor automatikusan úgy kezeljük, mintha nem jelentenének különösebb feladatot; pedig épp ezek kívánják meg a nagykorú és öntudatos keresztény ember szabad vállalását, felajánlását, az evangéliumi életstílus kreativitását. E napokon vagy a hústilalom megtartása, vagy más önmegtagadás (lemondás televízióról, alkoholról, dohányzásról, internetről, édességről stb.), illetve imádság, Szentírás-olvasás, templomlátogatás, lelkigyakorlaton való részvétel, zarándoklat, az irgalmasság testi vagy lelki cselekedeteinek felajánlása közül választhatunk – de valamilyen cselekedet felajánlása igenis lelkiismeretben kötelező!

Vegyük komolyan egyházunk ajánlásait; éljünk a böjti fegyelem eszközével.

**NAGYBÖJTI SZERTARTÁSAINK**

A nagyböjt vasárnapjain **Nagy Szent Bazil Liturgiájá**t végezzük. Az ún. „aliturgikus napokon” (amikor Szent Liturgia nincs előírva) a reggeli vagy az alkonyati zsolozsmát imádkozzuk, a napi kiírás szerint. Minden szerdán és pénteken este fél hatkor **Előszenteltek Liturgiájá**t végzünk. A nagyböjt első péntekén, február 24-én az Előszenteltek Liturgiája után ún. **kolliba-áldás** lesz, és minden együtt-imádkozó részesül is az édes böjti eledelből.

A nagyböjt harmadik, a **Szent Keresztről nevezett vasárnap**ján (márc. 11.) immár hagyományosan vendéget hívunk. Idén nem „keresztes” pap, hanem – ***Bubnó Tamás*** karnagy vezetésével – **a Hittudományi Főiskola kántor szakos hallgatói** látogatnak hozzánk, akik vezetik majd a Szent Liturgia éneklését, a szertartást követően pedig hangversenyt adnak templomunkban.